蕭寺逢寒食
作者：李龏
朝代：宋

paragraphs: 皇天無私覆，白日照不明。
覽鏡見白髮，無路通上清。
惡命如惡草，羞與蕭艾爭。
春風鼓元造，吹我來吳城。
繁華久寂寞，車馬猶肥輕。
寄家盤門裏，古寺如荒塋。
地頑蘚皮厚，終日無人行。
囂譊故相遠，妻女多輕驚。
朝聞勃姑聲，暮聞姑惡聲。
聲云苦復苦，朝暮難爲情。
梨花照愁腸，痛似遭五兵。
一杯寒食酒，誰與論浮生。